**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**PROIECT din 01.04.2024**

 Ca urmare a solicitării de emitere a acordului de mediu adresată de **COMUNA TELCIU**, cu sediul în localitatea Telciu, str. Principală, nr. 744/B, comuna Telciu*,* judeţul Bistrița-Năsăud*,* pentru proiectul: *”Modernizare drum comunal DC1 km 7+320-10+200 in comuna Telciu, județul Bistrița-Năsăud”****,***propus a fi amplasat în localitatea Telcișor, parțial intravilan și parțial extravilan, comuna Telciu, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 8273/28.06.2023, ultima completare cu nr. 4415/01.04.2024, în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 14.02.2024, **că proiectul:** *Modernizare drum comunal DC1 km 7+320-10+200 in comuna Telciu, județul Bistrița-Năsăud*, propus a fi amplasat în localitatea Telcișor, parțial intravilan și parțial extravilan, comuna Telciu, judeţul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

 **I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră sub incidența Legii nr. 292/2018** privind evaluarea impactului anumitor proiecte publice și private asupra mediului, fiind încadrat în anexa nr. 2, la punctul 10 lit. e) construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr. 1;.

Proiectul propus **nu intră sub incidența**[**art. 28**](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

Proiectul propus **intră sub incidența art. 48 și 54 din Legea apelor nr. 107/1996**, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei comunei Telciu, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

**a) dimensiunea și concepția întregului proiect:** *se propune**modernizarea drumului comunal DC1, km 7+320.00 m – 10+200.00 m care va duce la îmbunătățirea legăturilor rutiere cu rețeaua existentă de străzi și drumuri din localitate. Investiția propusă vizează asigurarea unei structuri rutiere corespunzatoare care să ofere participanților din trafic siguranță și confort.*

*Pe sectorul studiat, drumul se desfășoară la nivelul terenului, în profil mixt și în debleu. Principalele caracteristici ale tronsonului de drum studiat, sunt:*

* *lungime tronson - 2.880 m*
* *latime platformă drum -5.00 m*
* *lățime parte carosabilă - 4.00 m*
* *lățime acostamente consolidate -2 x 0.50 m*
* *pantă transversală parte carosabilă - 2.5% - unica*
* *pantă transversală acostamente -2.5%*

*Lucrările prevazute constau în:*

* *ajustarea lățimii platformei drumului prin aducerea ei la o lățime corespunzatoare conform STAS-urilor în vigoare;*
* *consolidarea sistemului rutier pe partea carosabilă asigurând o capacitate portantă pentru traficului actual și de perspectivă;*
* *asigurarea colectării apelor pluviale de pe platforma drumului și din corpul drumului prin proiectarea rigolelor;*
* *amenajarea corespunzatoare a intersecțiilor cu drumurile laterale;*
* *semnalizarea și marcarea rutieră.*

**Traseul în plan**

*Trasarea axului în plan s-a efectuat pe cât posibil urmărind traseul existent, încadrând platforma proiectată cât mai aproape de limitele cadastrale a amprizei actuale pentru a pastra pe cât posibil zestrea existentă a drumului.*

**Traseul în profil longitudinal**

*S-a urmărit linia terenului existent în condițiile asigurării racordării în plan vertical și a colectării și dirijării apelor pluviale. S-a luat în considerare și limitarea diferențelor de cote față de cotele existente.*

**Traseul în profil transversal**

*Profilul transversal al drumului s-a proiectat cu panta unică cu valoarea de 2.5 % spre șanț/acostamente. Acostamentele au fost prevazute cu pantă transversală de 2.5 %, având în vedere ca sunt conoslidate cu același sistem rutier.*

**Structura rutieră:**

*Structurile rutiere au fost astfel adoptate încât să fie capabile să preia solicitarile date de traficul estimat, sa asigure siguranța în exploatare și protectia împotriva zgomotelor pe toată durata de serviciu a drumului.*

* *Sistem rutier nou (zona de acostamente și caseta de lărgire drum):*
* *4 cm - strat de uzură din beton asfaltic BA16 rul 50/70, conform AND 605-2016 și SR EN 13108*
* *5 cm - strat de legatură din beton asfaltic BAD 22,4 leg 50/70, conform AND 605-2016 și SR EN 13108*
* *15 cm – strat de baza din piatră spartă, conform STAS 6400 – 84 și SR EN 13242+A1:2008*
* *30 cm – strat de fundație din balast, conform STAS 6400 – 84 și SR EN 13242+A1:2008*
* *Acostamentele vor fi consolidate cu același sistem rutier ca pe carosabil*
* *Sistem rutier pe zonele cu fundație existentă (zestre) care se păstrează:*
* *4 cm - strat de uzura din beton asfaltic BA16 rul 50/70, conform AND 605-2016 și SR EN 13108*
* *5 cm - strat de legatură din beton asfaltic BAD 22,4 leg 50/70, conform AND 605-2016 și SR EN 13108*
* *15 cm – strat de baza din piatră spartă, conform STAS 6400 – 84 și SR EN 13242+A1:2008*
* *min 10 cm – scarificare, reprofilare si adaos de balast, conform STAS 6400 – 84 si SR EN 13242+A1:2008*
* *min 20 cm – strat de fundatie existent din balast*

**Colectarea și scurgerea apelor**

*Pe lungimea traseului drumului ce urmează a fi modernizat, se impune a se realiza lucrări ce au drept scop colectarea, transportul și evacuarea apelor, provenite din precipitații, în afara zonei drumului.*

*Prin panta părții carosabile și a acostamentelor se va asigura evacuarea apelor pluviale de pe suprafața părții carosabile, care se vor colecta în rigole de pământ și rigole din beton.*

*Scurgerea apelor a fost stabilită în funcție de condițiile pe care le ofera terenul natural și elementele geometrice în profil longitudinal. Descărcarea șanturilor și rigolelor se va realiza spre podețe sau spre emisarul natural.*

*Șanțurile se vor executa după cum urmează:*

|  |
| --- |
| Aplicabilitate sisteme de colectare și transport ape pluviale |
| Nr. Crt. | Pozitie km  | Lungime [m] | Partea stanga | Partea dreapta | Observatii |
| De la | Pana la |
| 1 | 7+337.50 m | 7+612.00 m | 274.50 m | Sant de pamant | - | - |
| 2 | 7+612.00 m | 7+780.00 m | 168.00 m | Rigola betonata | - | - |
| 3 | 7+780.00 m | 8+050.00 m | 270.00 m | Sant de pamant | - | - |
| 4 | 8+050.00 m | 8+190.00 m | 140.00 m | Rigola betonata | - | - |
| 5 | 8+213.50 m | 8+760.00 m | 546.50 m | Sant de pamant | - | - |
| 6 | 8+760.00 m | 8+840.00 m | 80.00 m | Rigola carosabila | - | - |
| 7 | 8+840.00 m | 9+060.00 m | 220.00 m | Rigola betonata | - | - |
| 8 | 9+060.00 m | 9+271.00 m | 211.00 m | Rigola de acostament | - | - |
| 9 | 9+271.00 m | 9+343.50 m | 72.50 m | Sant de pamant | - | - |
| 10 | 9+349.50 m | 9+715.00 m | 365.50 m | - | Rigola de acostament | - |
| 11 | 9+770.00 m | 9+966.50 m | 196.50 m | - | Rigola de acostament | - |
| 12 | 9+974.00 m | 10+170.00 m | 196.00 m | - | Rigola de acostament | - |

*Se vor executa astfel urmatoarele dispozitive de colectare, transport și evacuare ape pluviale:*

* *Șanț de pământ: 1128.5 m;*
* *Rigola betonată: 513.0 m;*
* *Rigola carosabilă: 80.0 m;*
* *Rigola carosabilă în dreptul drumurilor laterale: 37.5 m;*
* *Rigola de acostament: 959.5 m;*

*Pentru evacuarea sau subtraversarea apelor din rigole au fost prevăzute podețe tubulare din beton armat, având diametrul de 600 mm. Podețele transversale vor fi încadrate de timpane din beton monolit C30/37.*

*Podețele tubulare se execută după cum urmează:*

|  |
| --- |
| Podete tubulare transversale |
| Nr. Crt. | Pozitie km  | Lungime | Tip Podet |
| 1 | 7+327.00 m | 6.00 m | Existent, se pastreaza |
| 2 | 7+612.00 m | 7.00 m | Existent, se inlocuieste cu podet tubular din beton armat D=600mm |
| 3 | 7+756.00 m | 7.00 m | Existent, se inlocuieste cu podet tubular din beton armat D=600mm |
| 4 | 7+963.00 m | 7.00 m | Existent, se inlocuieste cu podet tubular din beton armat D=600mm |
| 5 | 8+210.00 m | 5.00 m | Existent dalat, se pastreaza |
| 6 | 8+250.00 m | 9.30 m | Existent, se inlocuieste cu podet tubular din beton armat D=600mm |
| 7 | 8+616.00 m | 7.00 m | Existent, se inlocuieste cu podet tubular din beton armat D=600mm |
| 8 | 8+870.00 m | 7.00 m | Existent, se inlocuieste cu podet tubular din beton armat D=600mm |
| 9 | 8+925.00 m | 7.00 m | Existent, se inlocuieste cu podet tubular din beton armat D=600mm |
| 10 | 9+018.00 m | 7.00 m | Existent, se inlocuieste cu podet tubular din beton armat D=600mm |
| 11 | 9+271.00 m | 9.30 m | Existent, se inlocuieste cu podet tubular din beton armat D=600mm |
| 12 | 9+347.00 m | 5.00 m | Existent dalat, se pastreaza |
| 13 | 9+634.00 m | 7.00 m | Existent, se inlocuieste cu podet tubular din beton armat D=600mm |
| 14 | 9+722.50 m | 5.00 m | Existent dalat, se pastreaza |
| 15 | 9+770.00 m | 7.00 m | Existent, se inlocuieste cu podet tubular din beton armat D=600mm |
| 16 | 9+840.00 m | 7.00 m | Existent, se inlocuieste cu podet tubular din beton armat D=600mm |
| 17 | 9+970.00 m | 5.00 m | Existent dalat, se pastreaza |

**Consolidări:**

*Lucrările de consolidare se împart în două categorii:*

* *Ziduri de sprijin de debleu realizate din beton cu rol de sustinere a versantului;*
* *Ziduri de sprijin de rambleu realizate din anrocamente, cu rol de susținere a platformei drumului și de protejare a piciorului de taluz al platformei drumului împotriva manifestării eroziunii cursului de apă.*

*Lucrările de consolidare se vor realiza conform urmatorului tabel:*

|  |
| --- |
| Aplicabilitate consolidari, L=450m |
| Nr. Crt. | Tip consolidare | Pozitie km | Lungime [m] | Partea | H elevatie [m] |
| De la | Pana la |
| 1 | Zid din anrocamente | 7+540.00 m | 7+580.00 m | 40.00 m | Dreapta | 2.35 m |
| 2 | Zid din beton | 8+055.00 m | 8+085.00 m | 30.00 m | Stanga | 2.00 m |
| 3 | Zid din beton | 8+160.00 m | 8+190.00 m | 30.00 m | Stanga | 2.00 m |
| 4 | Zid din anrocamente | 8+617.00 m | 8+680.00 m | 63.00 m | Dreapta | 1.65 m |
| 5 | Zid din anrocamente | 8+800.00 m | 8+840.00 m | 40.00 m | Dreapta | 1.50 m |
| 6 | Zid din anrocamente | 9+060.00 m | 9+170.00 m | 110.00 m | Dreapta | 1.75 m |
| 7 | Zid din anrocamente | 9+240.00 m | 9+285.00 m | 45.00 m | Dreapta | 1.75 m |
| 8 | Zid din anrocamente | 9+355.00 m | 9+400.00 m | 45.00 m | Stanga | 1.65 m |
| 9 | Zid din anrocamente | 9+680.00 m | 9+720.00 m | 40.00 m | Stanga | 1.35 m |
| 9 | Zid din anrocamente | 9+724.00 m | 9+740.00 m | 16.00 m | Stanga | 1.35 m |

*Lungimea totală efectivă de realizare a lucrărilor de consolidare va fi de 450.00 m. Pentru amenajarea celor opt tronsoane de zid de sprijin de rambleu realizate din anrocamente sunt necesare realizarea unor lucrări de decolmatare și reprofilare în albia râului Telcișor. Lungimea totală a lucrărilor de decolmatare și reprofilare în albia râului va fi de 510.00 m.*

**Drumuri laterale:**

*Intersecțiile cu alte drumuri laterale vor fi amenajate corespunzator. În vederea protejării și menținerii în stare carespunzatoare a noii lucrări, drumurile laterale existente se vor amenaja pe a lungime de 15.00 - 20.00 m și o lățime de 3.50 - 5.00 m.*

**Platforme de încrucisare:**

*În vederea asigurării circulației în condiții de siguranță în ambele sensuri, se vor realiza platforme de încrucisare cu lungimea de 20 m și lățimea de 2,5 m.*

**Alveola stație autobuze:**

*Prin proiect se propune amenajarea unei alveole destinate stațiilor de autobuze, la pozitia km 8+980.00 m, pe partea dreapta. La amplasarea acesteia s-a ținut cont de punctele cu flux maxim pietonal, de convergență destinațiilor acestora, evitandu-se zonele cu probleme de siguranța rutieră sau predispuse la ambuteiaje. Suprafața de teren destinată alveolei va fi de 43,898 mp.*

**Siguranta circulatiei:**

* ***Semnalizarea pe timpul executiei***

*Se va realiza in conformitate cu “Norme metodologice privind conditiile de închidere a circulației și de instituire a restricțiilor de circulație în vederea executării de lucrări”.*

* ***Semnalizare vertical***

*Pentru siguranța circulației rutiere sunt necesare a se realiza lucrări de semnalizare verticală în scopul prevenirii posibilelor accidente de circulație. Se vor prevedea și marcaje longitudinale și transversale. Traficul în intersecții se va organiza prin semnalizarea verticală în funcție, se va asigura un marcaj rutier corespunzator. Semnalizarea verticală s-a proiectat conform SR 1848-1,2,3/2011.*

* ***Semnalizare orizontală:***
* *marcaje longitudinale pentru delimitarea părții carosabile;*
* *marcaje transversale, de oprire;*
* *marcaje diverse: de ghidare, pentru spații interzise, pentru interzicerea staționării, pentru locurile de parcare pe partea carosabilă, și de semnalizare a curbelor deosebit de periculoase, situate după aliniamente lungi.*

***Lucrări necesare organizării de șantier:*** *În organizarea de șantier se cuprind lucrările și serviciile referitoare la mobilarea, serviciile, transportul, montarea, întreținerea și, daca este necesară mutarea temporară a instalațiilor, mașinăriilor, vehiculelor și schelelor, ale intregului echipament de construcție, al echipamentului auxiliar, al materialelor, personalului și instrumentelor de lucru, toate instalațiile temporare sau permanente, containere vestiar, împrejmuiri aferente, anumite drumuri pentru accesul temporar, incluzand aprovizionarea și toate celelalte facilități necesare pentru personalul.*

*Toate construcțiile existente în cadrul organizarii de șantier au un caracter provizoriu. Astfel, terenul pe care s-a construit se va lăsa ca teren liber de construcții și instalații si se va aduce la starea existenta inainte de inceperea lucrarilor. Organizarea de șantier va avea amenajate zone pentru toate activitatile necesare a se desfășura, după cum urmează: zona amplasare magazie de materiale; zona amplasare vestiare; grup sanitar; platformă pentru pubele; punct PSI dotat cu lopeți, topor, cange, rangă, ladă nisip și stingatoare. Terenul pe care urmează a se realiza organizarea de șantier, se află în proximitatea drumului DC1, și se află în administrarea primariei comunei Telciu, având o suprafață totală de 6708.00 mp. Suprafața imprejmuită și destinată organizării de șantier va fi de 420.00 mp, cu acces facil din DC1.*

***b) cumularea cu alte proiecte existente și/sau aprobate:*** *proiectul nu are efect cumulativ;*

***c) utilizarea resurselor naturale, în special a solului, a terenurilor, a apei și a biodiversității:*** *în etapa de execuție se vor utiliza resurse naturale precum apa și agregate naturale de balastieră (nisip, balast) și/sau de carieră (piatră spartă).*

***d)******cantitatea și tipurile de deșeuri generate/gestionate:*** *deșeurile rezultate din activitatea de șantier vor fi colectate corespunzator în pubele, iar acestea vor fi evacuate la cea mai apropiată groapă de gunoi autorizată.*

*Principalul tip de deșeuri va fi reprezentat prin deșeuri de construcăție inerte pentru care se propune refolosirea sau depozitarea sa pe suprafete special amenajate. Referitor la deșeurile menajere, acestea vor fi constituite din hârtie, pungi, folii de polietilenă, ambalaje PET, materii organice rezultate de la personalul de execuție care vor fi colectate și evacuate de firma de salubritate. Deseurile rezultate din activitatea de executie a investitiei sunt reprezentate prin:*

*Deșeuri de ambalaje*

* *Cod 15 01 01 ambalaje de hartie si carton*
* *Cod 15 01 02 ambalaje de materiale plastice*
* *Cod 15 01 03 ambalaje de lemn*
* *Cod 15 01 04 ambalaje metalice*
* *Cod 15 01 06 ambalaje amestecate*

*Deșeuri nespecificate în altă parte*

* *Cod 16 01 17 metale feroase*
* *Cod 16 01 09 materiale plastice*
* *Cod 15 01 03 ambalaje de lemn*
* *Cod 15 01 04 ambalaje metalice*
* *Cod 15 01 06 ambalaje amestecate*

*Deșeuri din construcții și demolări*

* *Cod 17 01 01 beton*
* *Cod 17 01 02 caramizi*
* *Cod 17 02 03 materiale plastice*
* *Cod 17 04 05 fier si otel*
* *Cod 17 05 04 pamant si pietre (fara continut de substante periculoase)*
* *Cod 17 05 08 resturi de balast (fara continut de substante periculoase)*
* *Cod 17 09 04 amestecuri de deseuri de la constructii si demolari.*

**e) poluarea și alte efecte negative:** *materialele utilizate în realizarea lucrărilor propuse nu conțin elemente agresive sau care să se poată dizolva. Organizarea de șantier se va realiza în afara zonei de lucru, iar eventualele alimentări cu combustibil ale utilajelor se vor face numai în incinta organizării de șantier pentru a se evita poluarea solului și a apelor de suprafață și adâncime.*

**f) riscurile pentru sănătatea umană - de exemplu, din cauza contaminării apei sau a poluării atmosferice:***lucrările de execuție nu vor aduce schimbări climatice și nu vor influența sub nici o forma mediul înconjurator, având impact nesemnificativ asupra populației, sănătății umane, biodiversității, conservării habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calitatii aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente;*

***g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *lucrările propuse prin prezentul proiect, nu vor produce riscuri și nu vor influenta sub nici o forma sănătatea umană, neexistând posibilitatea contaminării apei sau poluării atmosferice care să genereze influențe asupra sănătății umane.*

***2. Amplasarea proiectelor:***

***2.1.******utilizarea actuală şi aprobată a terenurilor:*** *conform Certificatului de Urbanism nr. 17/16.05.2023, eliberat de Primăria Comunei Telciu, terenul destinat proiectului figurează în intravilanul și extravilanul comunei Telciu; categoria de folosință drum.*

***2.2. 2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *în urma realizării proiectului bogăția resurselor naturale nu va fi afectată.*

***2.3.******capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul este amplasat în zona cursului de apă Telcișor;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat parțial intravilan și parțial extravilan, comuna Telciu, nu este amplasat în zonă montană și forestieră;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este nu este amplasat în zonă cu densitate mare a populației;*

*h) peisaje şi situri importante din punct de vedere istoric, cultural sau arheologic – proiectul nu este amplasat în zonă cu peisaje și situri importante din punct de vedere istoric, cultural și arheologic.*

***3.Tipurile şi caracteristicile impactului potenţial:***

***3.1 importanţa şi extinderea spaţială a impactului - de exemplu, zonă geografică şi dimensiunea populaţiei care poate fi afectată:*** *Impactul asupra mediului va fi redus și se va manifesta local, în zona de execuție a lucrărilor propuse, în perioada de implementare a proiectului, iar în perioada de exploatare impactul va fi chiar unul pozitiv;*

***3.2 natura impactului:*** *Impactul va fi pe termen scurt și temporar se va produce asupra solului, aerului și populației;*

***3.3 natura transfrontalieră a impactului:*** *lucrările propuse nu au impact transrontalier;*

***3.4 intensitatea şi complexitatea impactului:*** *intensitatea și complexitatea impactului va fi redusă. Impactul se manifesta asupra populației din zona de interes a proiectului, și a factorilor de mediu: aer, sol, zgomot.*

***3.5 probabilitatea impactului:*** *probabilitatea impactului poate fi redusă prin respectarea condițiilor stricte de protecție a mediului impuse;*

***3.6 debutul, durată, frecvenţa şi reversibilitatea preconizate ale impactului:*** *impactul asupra mediului va debuta odata cu inceperea lucrarilor de executie a proiectului, si va avea o durata egala cu durata de executie a proiectului.*

***3.7 cumularea impactului cu impactul altor proiecte existente şi/sau aprobate:*** *- proiectul nu are efect cumulativ cu alte proiecte în această zonă;*

***3.8 posibilitatea de reducere efectivă a impactului:***posibilitatea de reducere *efectivă a impactului asupra mediului se poate realiza prin respectarea măsurilor de protecție a mediului propuse prin prezenta documentație, prin luarea măsurilor cu privire la depozitarea materialelor, nivelul noxelor utilajelor cât și la zgomotul produs de acestea, colectarea depozitarea și eliminarea corespunzatoare a tuturor categoriilor de deșeuri.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus intră sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

 Conform adresei SGA Bistrița-Năsăud nr. 17/25.03.2024 proiectul propus nu se supune procedurilor de evaluare a impactului asupra corpurilor de apă.

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor OUG nr. 92/2021 privind regimul deşeurilor, cu completările ulterioare.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihna;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

***14.*** *Se vor respecta toate condițiile și măsurile din* ***Avizul de gospodărire a apelor.***

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Alexandra Turda biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |